SVI คาดกำไรดีขึ้นในไตรมาส 4/58แนะสะสมราคาเป้าหมาย 5.60 บาท
SVI คาดกำไรสุทธิจะดีขึ้นในไตรมาส 4/58 พร้อมได้เงินประกันอีก 400 ล้านบาท ขณะที่ปัญหาการติดตั้งเครื่องทดสอบล่าช้าจนทำให้ประมาณการปี 58 พลาดเป้า จะคลีคลายในไตรมาส 2/59 ทำให้แนวโน้มของ SVI ยังคงเติบโต แนะสะสมราคาเป้าหมาย 5.6 บาท
29 ต.ค. 2558

บล.โนมูระ พัฒนสิน ระบุในบทวิเคราะห์ (29 ต.ค.) ว่า บริษัท เอสวีไอ จำกัด (มหาชน) หรือ SVI แนะนำสะสมด้วยราคาเป้าหมาย 5.60 บาท ราคาหุ้นลดลง 7%d-d เพราะกังวลกำไรสุทธิในไตรมาส 3/58 ลดลงมากเทียบช่วงเดียวกันของปีก่อน และเทียบไตรมาสก่อนหน้า เกิดจากขาดทุน FX และบันทึกค่าเสียหายเพิ่มเติมจากไฟไหม้ปีที่แล้ว
โดยมองว่าค่าเสียหายนี้สามารถเคลมคืนจาก บ.ประกันได้ และคาดกำไรสุทธิจะดีขึ้นในไตรมาส 4/58 พร้อมได้เงินประกันอีก 400 ล้านบาท  ขณะที่ปัญหาการติดตั้งเครื่องทดสอบล่าช้าจนทำให้ประมาณการปี 58 พลาดเป้า  จะคลีคลายในไตรมาส 2/59 ทำให้แนวโน้มของ SVI ยังคงเติบโต
คาด Norm profit เติบโต 11% ในปี 59 จากการขยายกำลังการผลิตของเครื่องจักรที่ติดตั้งใหม่ นอกจากนี้เงินเคลมประกันที่เข้ามาในไตรมาส 4/58 (400 ล้านบาท) และปี 59 (1200 ล้านบาท) ทำให้ฐานะทางการเงินมั่นคง เพื่อเปิดโรงงานใหม่ที่กัมพูชา และมองหา M&amp;A ในยุโรป